A BIZOTTSÁG 1026/2006/EK RENDELETE
(2006. július 5.)
a 969/2006/EK rendelet által a harmadik országokból származó kukorica behozatalára előírt közösségi vámkontingens keretében alkalmazandó odaítélési együttható rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1),
tekintettel a harmadik országokból származó kukorica behozatalára vonatkozó közösségi vámkontingens megnyitásáról és kezeléséről szóló, 2006. június 29-i 969/2006/EK bizottsági rendeletre (2) és különösen annak 4. cikke (3) bekezdésre,
mivel:
(1)
A 969/2006/EK rendelet 242 074 tonnás éves vámkontingenst nyitott meg a kukoricára vonatkozóan (09.4131-es tételszámmal).
(2)
A 969/2006/EK rendelet 2. cikkének (1) bekezdése 242 074 tonnában rögzítette az 2. részlet mennyiségét a 2006. július 1-jétőldecember 31-ig terjedő időszakra.
(3)
A 2006. július 3., hétfő (brüsszeli idő szerint) 13 óráig a 969/2006/EK rendelet 4. cikkének (1) bekezdése értelmében igényelt mennyiségek meghaladják a rendelkezésre álló mennyiségeket. Helyénvaló tehát az igényelt mennyiségekre alkalmazandó odaítélési együttható rögzítésével meghatározni, hogy az engedélyek milyen mennyiségekre bocsáthatók ki,
ELFOGADTA EZT A RENDELETET:
1. cikk
Minden, a 969/2006/EK rendelet 4. cikkének (1) és (2) bekezdése értelmében 2006. július 3., hétfő (brüsszeli idő szerint) 13 óráig benyújtott és a Bizottságnak eljuttatott, a kukorica vámkontingensére vonatkozó behozatali engedély iránti kérelmet az igényelt mennyiségek 0,46439 %-áig fogadnak el.
2. cikk
Ez a rendelet 2006. július 6-án lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. július 5-én.